Source: https://pitee.wordpress.com/2012/06/02/egy-birosagi-itelet-aminel-kilog-a-lolab/
Timestamp: 2020-02-24 06:11:02
Document Index: 26198898

Matched Legal Cases: ['bíróság ', 'bíróság ', 'bíróság ', '§ 1', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Egy bírósági ítélet, aminél kilóg a lóláb | PITEE
Pert vesztettünk a Pesti Központi Kerületi Bíróságon (PKKB) 2012. április 18. napján. A pert egy fogyasztó képviseletében indítottuk az OTP Bank Nyrt. ellen. A keresetlevélben kértük a bíróságtól, hogy állapítsa meg egy devizahitel-szerződés semmisségét, mert a devizahitel-szerződés nem tartalmazza a devizahitel-szerződéshez kapcsolódó összes költséget és a költségek százalékban kifejezett értékét.
Minden bírósági ítélet annyit ér, amennyire meggyőző az ítélet indoklása!
A bíróság, az ítélet indoklása során szemet hunyt a devizahitel-szerződés nyilvánvaló hiányossága felett, és egyszerűen figyelmen kívül hagyta a felperes által benyújtott bizonyítékokat. A bíróság továbbá, a bank érdekében, figyelmen kívül hagyta a Szegedi Ítélőtábla 2012. április 5. napján született ítéletének megállapításait is.
Kérjük, olvassa el az eljárás iratait, és írja meg nekünk, hogy elfogadhatónak tartja-e a bíróság indoklását (pitee2008@gmail.com). Az iratok megértéséhez jogi képzettség nem szükséges. A bíróság ítéletének gyenge pontja, minden józan gondolkodású ember számára nyilvánvaló.
A per alapját egy 2006 novemberében kötött devizahitel-szerződés adja. A szerződés ügyleti kamata 4,95% volt. A szerződéskötés napján a bank saját deviza-eladási és deviza-véleti árfolyamai közötti különbség (ún. “árrés” vagy “árfolyamrés”) értéke 1% volt.
A bírósági eljárás egyik célja a devizahitel-szerződés semmisségének megállapítása. A törvény szerint semmis az a hitelszerződés, amelyik nem tartalmazza a szerződéshez kapcsolódó valamennyi költséget és a költségek százalékban kifejezett értékét (l. Hpt. 213.§ 1. c)).
A felperes érvelése szerint a devizahitel-szerződés semmis, mert az nem tartalmazza az „árfolyamrés” kifejezést és az árfolyamrés értékét „1%”.
A bíróság indoklása szerint a devizahitel-szerződés nem semmis, „mivel a szerződés szerinti ügyleti kamat 4,95%” volt.
A bíróság ítéletének indoklása semmilyen szempontból sem felel meg a jogállami elvárásoknak. A bíróság nem tartotta be sem a bízonyítási eljárással kapcsolatos szabályokat (Pp. 163. §) sem pedig az ítéletek indoklásával kapcsolatos szabályokat (Pp. Pp. 221. §). A bíróság feladata az lett volna, hogy megvizsgálja a felpers érveit és azokat összevesse a törvényi rendelkezésekkel. E helyett a bíróság, a bank érdekében, jótékonyan szemet hunyt a devizahitel-szerződés nyilvánvaló hiányossága felett.
A fellebbviteli tárgyalás időpontjáról weboldalunkon mindenkit értesíteni fogunk.
Olvassa el a Szegedi Ítlőtábla 2012. április 5. napján született ítletének hatásait a magyar jogrendre: Előadás: Tisztességtelen Devizahitelek? A Szegedi Ítlőtábla ítéletének hatásairól (2012. május 27.)
Álláspontunk szerint a devizahitel-szerződések több szempontból is jogszabályellenesek. 2011. november 11. napján közzétettünk egy fogyasztóvédelmi elemzést, amiben bemutattuk a devizahitel-szerződések legfontosabb jogi hiányosságait. A fogyasztóvédelmi elemzésben felsorolt érvek alapján közérdekű keresetet indítottunk az OTP Bank Nyrt ellen valamint felvállaltuk egy fogyasztó jogi képviseletét ugyancsak az OTP Bank Nyrt-vel szemben. A folyamatban lévő eljárásokról weboldalunkon mindenkit tájékoztatunk.
Az ítélet jegyzi Dr. Grácz Zsuzsanna bíró, PKKB (2012.04.18)
This entry was posted on 2012. június 2. szombat at 6:53 du. and is filed under Bank, Devizahitelek.	You can follow any responses to this entry through the RSS 2.0 feed. Responses are currently closed, but you can trackback from your own site.
6 Responses to Egy bírósági ítélet, aminél kilóg a lóláb
[…] aminél egyértelműen tettenérhető a bíróság elfogultsága a bankokkal szemben (l. Egy bírósági ítélet, aminél kilóg a lóláb). A bíróság ugyanis az ítélet meghozatala során szándékosan figyelmen kívül hagyta azokat […]
Indítson PBT eljárást a bankja ellen! « PITEE szerint:
2012. október 3. - 7:41 de.
[…] Egyesületünk tavaly év végén bírósági eljárást indított az OTP Bank Nyrt. ellen. Erről az eljárásról a weboldalunkon tájékozódhat (Egy bírósági ítélet, aminél kilóg a lóláb). […]
[…] A bírósági eljárás előzményeiről itt olvashat bővebben: Egy bírósági ítélet, aminél kilóg a lóláb (2012.06.02) […]
[…] Egy bírósági ítélet, aminél kilóg a lóláb; […]
[…] Egy bírósági ítélet, aminél kilóg a lóláb (2012.06.02) […]